Prvi naslov je osvojil Häkkinen po tesnem dvoboju s Schumacherjem šele na zadnji dirki sezone , Veliki nagradi Japonske 1998. Drugi naslov pa mu je nekoliko olajšala poškodba Schumacherja v naslednji sezoni, tako da se je Häkkinen za naslov boril z drugim dirkačem Ferrarija Eddiejem Irvinom. Naslov je zopet osvojil na zadnji dirki za Veliko nagrado Japonske. Še leto kasneje, v sezoni 2000, pa mu je Schumacherja vrnil in po še eni tesni sezoni na zadnji dirki tokrat on osvojil naslov prvaka. Po sezoni 2001 pa se je po seriji okvar in odstopov odločil za dirkaško upokojitev.